Skansena kalns
Koordinātas: 59°19′27.05″N 18°6′7.21″E﻿ / ﻿59.3241806°N 18.1020028°E﻿ / 59.3241806; 18.1020028 Skansena kalns ir kalns, kas atrodas Stokholmā, Jūrgordenā. Tas ir Jūrgordenas augstākais punkts, atrodoties 46 metrus virs jūras līmeņa. Sākotnēji Skansena kalns bija neskartās dabas objekts. 1891. gada pavasarī zemi uz kalna savā īpašumā iegādājās Artūrs Hazēliuss, kurš tur iekārtoja brīvdabas etnogrāfisko muzeju, kurš ieguva tādu pašu nosaukumu kā kalns — Skansens, kas apmeklētājiem bija pieejams jau tā paša gada rudenī. Vēlākos gados tika klāt piepirkta vēl apkārt esošā zeme, paplašinot muzeju. Skansena kalna augstākā celtne ir Briedablika tornis, tā rietumu pakājē atrodas muzeja vecie galvenie ieejas vārti — Hazēliusa vārti, pie kuriem ir Skansena kalnu vilcieniņa stacija, no kuras augšup nonāk Skansena kalna virsotnē. Skansena kalna ziemeļu pakājē atrodas Skones šahtas celtne un Sirišova villa.